́мже мы̀ рабѝ твоѝ, толи́кія бл҃года́ти твоея̀ ту́не сподо́бльшеся, бл҃года́рни су́ще, сла́ву и бл҃годаре́ніе и смире́нное поклоне́ніе прино́симъ твоему̀ вели́честву, и мо́лимся уми́льнѡ, я́кѡ да млс̑тивнѡ при́зриши на зна́меніе сіѐ крс̑тное, є́же вѣ́рніи рабѝ твоѝ ѿ усе́рдія и тве́рдыя вѣ́ры и любвѐ, я́же къ тебѣ̀, соѡружи́ша, въ зна́меніе побѣ́ды сн҃а твоегѡ̀, гдс̑а на́шегѡ іи҃са хрс̑та̀, свобо́ды же и избавле́нія на́шегѡ:и низпослѝ на нѐ нбс̑ное твоѐ бл҃гослове́ніе, и бл҃гословѝ и ѡсвятѝ є̀, и испо́лни си́лы и бл҃гослове́нія ѻ́нагѡ дре́ва, на не́мже пригвожде́но бы́сть прест҃о́е тѣ́ло гдс̑а на́шегѡ іи҃са хрс̑та̀ єдиноро́днагѡ сн҃а твоегѡ̀, и́мже си́ла діа́воля попра́ся, и земні́и свобо́ду улучи́хомъ, и живота̀ сподо́бихомся